I 1994 ble Økonomisk College innlemmet i Høgskolen i Oslo (HiO), som Økonomiutdanningen under Avdeling ØKS (økonomi-, kommunal- og sosialfag). Dette ble senere endret til Institutt for økonomi og administrasjon (IØA), under nåværende Fakultet for samfunnsvitenskap. I 2011 ble HiO slått sammen med Høgskolen i Akershus (HiAK), og ble til Høgskolen i Oslo og Akershus (HiOA). IØA iverksatte sitt første masterprogram i bedriftsøkonomi og administrasjon høsten 2012, og i 2015 skiftet IØA navn til Handelshøyskolen. I 2018 ble HiOA omgjort til universitet, og fikk navnet OsloMet – storbyuniversitetet.